Video: Dié tuimeltrein nie vir sissies nie!Skermskoot uit die video (Glenwood Caverns Adventure Park/Instagram) ŉ Goeie tuimeltrein beloof angs en ŉ groot adrenalien-inspuiting, maar ŉ video laat dit lyk asof hierdie rit selfs die mees gesoute tuimeltrein-aanhangers skrik op die lyf kan jaag. Dié tuimeltrein staan op meer as 2 000 meter bo seespieël op ŉ berg in Colorado in die VSA. Die video is in Junie deur Glenwood Caverns Adventure Park op Instagram gedeel, maar is onlangs ook op ander sosialemediaplatforms gedeel. Die tuimeltrein, genaamd “Defiance”, val van ŉ hoogte af na die basis. “Toets, toets, 1, 2, 3. Die eerste amptelike toetsrit van Defiance het vandag gebeur! Die verwagting is groot en ons is baie opgewonde,” lui die inskrywing. Dié unieke tuimeltrein is geleë in Amerika se enigste pretpark wat op ŉ berg gebou is. Dit het ŉ vryval van meer as 33 meter en is die hoogste tuimeltrein in die VSA, aldus Ladbible. Daar is ook ŉ 12,5 meter zero-swaartekragrol. Dit is op 9 Julie 2022 vir die publiek oopgestel. “Nee dankie! Daar skiet my bloeddruk die hoogte in!” skryf een persoon. “So opgewonde!” skryf ŉ ander. “Dit lyk heeltemal mal!” voeg nog ŉ kyker by. Intussen het die Guinness-wêreldrekords amptelik The Storm Coaster, in Dubai Hills Mall, aangewys as die wêreld se tuimeltrein met die vinnigste vertikale lansering. Dit bereik ŉ vertikale lansering van 41 km/h. Die tuimeltrein is op 17 Februarie vanjaar oopgemaak. A post shared by Glenwood Caverns (@glenwoodcaverns)